בס"ד, ערב חנוכה, תשע"ד.

**נר חנוכה ונר שבת ומה שבניהם**

בכל שנה, לפחות פעם אחת (ויש שנים ששתי פעמים) נפגשות להן שתי המצוות שתיקנו לנו חכמינו – נר שבת ונר חנוכה. ערב שבת של חנוכה.

מפגש זה מעורר מספר שאלות אשר מתוכן ננסה לתהות יחד על המהות הקשר בין שתיהן.

אין ספק ששתיהן לפחות דומות מבחינה חיצונית – נר, אור.

ראשית נצעד יחדיו אל הסוגיה המוכרת והמרכזית בעניין זה (תלמוד בבלי, מסכת שבת, דף כג' ע"ב):

אמר רבא פשיטא לי נר ביתו ונר חנוכה נר ביתו עדיף משום שלום ביתו נר ביתו וקידוש היום נר ביתו עדיף משום שלום ביתו בעי רבא נר חנוכה וקידוש היום מהו קידוש היום עדיף דתדיר או דילמא נר חנוכה עדיף משום פרסומי ניסא בתר דאבעיא הדר פשטה נר חנוכה עדיף משום פרסומי ניסא:

נסח בקצרה את ההלכות הבאות על פי סוגיה זו:

1. אם לאדם יש אפשרות להדליק או נר חנוכה או נר שבת עליו להעדיף את נר\_\_\_\_\_\_ והסיבה היא \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. אם לאדם יש אפשרות לרכוש נר חנוכה או יין לקידוש היום עליו להעדיף \_\_\_\_\_\_\_\_\_\_ והסיבה היא \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

!!! רגע חושבים 1 !!!!!

ישנו כלל הנקוט בידינו "תדיר ושאינו תדיר – תדיר קודם". כלומר: כאשר יש מצוה תדירה, רגילה, קבועה, היא קודמת למצוה שאינו תדירה. מדוע כלל זה אינו תקף פה? לא בהקשר להלכה הראשונה – כלומר, אנו מעדיפים נר שבת לא מפני שהשבת תדירה לעומת נר חנוכה אלא מסיבה אחרת. ולא בהקשר להלכה השנייה בה אנו מעדיפים את נר חנוכה על פני קידוש ביום שבת – הרי בכללי תדיר ושאינו תדיר תדיר קודם?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

למדנו שנר שבת קודם משום "שלום בית". מהו אותו שלום בית שנר שבת עושהו בתוך הבית? לפנייך דברי הגמרא בהמשך הפרק המדובר ופירושי רש"י המסבירים זאת:

"ותזנח משלום נפשי נשיתי טובה". מאי "ותזנח משלום נפשי" - אמר רבי אבהו זו הדלקת נר בשבת

פירושי רש"י בדף כג' ע"ב ובדף כה' ע"א:

שלום ביתו - והכי אמרינן לקמן (שבת כה, ב) ותזנח משלום נפשי זו הדלקת נר בשבת, שבני ביתו מצטערין לישב בחשך:

הדלקת נר בשבת - שלא היה לו ממה להדליק, ובמקום שאין נר אין שלום, שהולך ונכשל והולך באפילה:

כלומר – לפי רש"י – שלום הבית נובע מצד זה שהבית מואר ברמה הכי פשוטה וטכנית – אנשים רואים מהם עושים, לאן הם הולכים וכו'.

!!!! רגע חושבים 2 !!!!

אם כך, אם הסיבה היא שאנו זקוקים להאיר את הבית מדוע לא נסתפק בנרות החנוכה שיאירו לנו את הבית ואז, במידה ויש לו לאדם כסף לרכוש או נר שבת או נר חנוכה – ידליק נר חנוכה ונרוויח שתי מצוות – יהיה אור מנר חנוכה?!?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

הרמב"ם, בספר זמנים בסוף הלכות חנוכה, ניסח את ההלכה בדרך הבאה:

היה לפניו נר ביתו ונר חנוכה או נר ביתו וקדוש היום נר ביתו קודם משום שלום ביתו שהרי השם הנמחק לעשות שלום בין איש לאשתו גדול השלום שכל התורה ניתנה לעשות שלום בעולם שנאמר (משלי ג') דרכיה דרכי נעם וכל נתיבותיה שלום

הרמב"ם מוסיף תוספת משמעותית על ההלכה המנוסחת בגמרא – " שהרי השם הנמחק לעשות שלום בין איש לאשתו גדול השלום שכל התורה ניתנה לעשות שלום בעולם שנאמר דרכיה דרכי נעם וכל נתיבותיה שלום" – מדוע? מה לדעתך מנסה לומר לנו הרמב"ם בהרחבה זו?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

אם רצה רבנו הרמב"ם להדגיש עד כמה גדול נר השבת – מדוע בחר לכתוב הלכה זו כאן, בהלכות חנוכה ולא בהלכות שבת?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

עיין ב"שולחן ערוך" בסימנים הבאים:

1. סימן רסג' סעיף ג'.

2. סימן תרעח' סעיף א'.

מה פסק השולחן ערוך בכל אחד מהמקומות הללו? האם יש הבדל בין שני המקומות?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

לפנייך דברי אחד מחשובי מפרשי השולחן ערוך, המגן אברהם, בסימן תרע"ח ס"ק ב':

שלום ביתו - שמצטערים לישב בחשך (רש"י). ואפשר דבזמן הזה שמדליקים בפנים יקנה נר חנוכה. ואף על פי כן לא ישב בחושך ואע"פ שאסור לאכול לאורה מכל מקום כיון דאי אפשר באופן אחר הוי כשעת הסכנה דמניחו על שלחנו אף על פי שבעל כורחו משתמש בו...

חזור לשאלת "רגע חושבים" 2 וענה מהי דעתו של המגן אברהם לשאלה זו ומהם נימוקיו

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*\*\*\* בואו ונכיר....\*\*\*\*\*\*

מיהו ה"מגן אברהם"?

רבי אברהם אבלי הלוי גומבינר מחבר פירוש מגן אברהם (הנכתב לעיתים בראשי תיבות מג"א או מ"א) על חלק [אורח חיים](http://www.yeshiva.org.il/wiki/index.php?title=%D7%90%D7%95%D7%A8%D7%97_%D7%97%D7%99%D7%99%D7%9D) שב[שולחן ערוך](http://www.yeshiva.org.il/wiki/index.php?title=%D7%A9%D7%95%D7%9C%D7%97%D7%9F_%D7%A2%D7%A8%D7%95%D7%9A). הוא נחשב לאחד מגדולי החכמים בדורו. לספרו הייתה השפעה רבה על ההנהגות הדתיות של היהודים, עד עצם היום הזה. הספר זכה לתפוצה נרחבת ובכל ענייני אורח חיים פסקו רבני פולין וגרמניה את ההלכה על פיו.

נולד בשנת שצ"ז בגומבין שבפולין. בגיל שמונה עשרה ראה ברצח אביו על ידי קוזקים. למד אצל רב העיר ר' יעקב יצחק גומבינר שהיה גם קרובו. לאחר מכן נתמנה לראש ישיבה ודיין בקאליש. נפטר בג' בתשרי תמ"ג (1692).

!!! רגע חושבים 3 !!!

בהמשך לדיון בדברי המגן אברהם – כיום שיש לנו חשמל ומימלא הבית מואר באור החשמל – האם לדעתך, במידה ולאדם יש נר אחד – האם ידליק אותו לשם נר חנוכה (ויברך "להדליק נר חנוכה") או לשם נר שבת (ויברך "להדליק נר של שבת")?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

לאחר שביררנו את ההלכה איזו מצווה קודמת אם היה בידו לקיים רק אחת מהן, נמשיך במסע המפגש בין שתי מצוות אלו בשאלה איזו מצווה קודמת לעשייה – נר שבת או נר חנוכה?

לפני שנכנס למקורות השונים – כתוב לפי ידיעותיך וזיכרונך – האם קודם ידליק אדם נר חנוכה או נר שבת? מדוע?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

לפניך מחלוקת הפוסקים בשאלה זו – האם תחילה יש להדליק נר שבת או תחילה ידליק נר חנוכה.

ראשית, נלמד את דברי בעל "הלכות גדולות" (זהותו לא ידועה לנו בבירור. ספר קדום ומראשוני ספרי ההלכה אחרי התלמוד):

והיכא דבעי לאדלוקי נר חנוכה ונר שבת, ברישא מדליק דחנוכה והדר מדליק דשבתא. דאי אדליק דשבת ברישא איתסר ליה לאדלוקי דחנוכה משום דקבלה לשבת עליה.

(תרגום: והיכן דצריך להדליק נר חנוכה ונר שבת, בתחילה מדליק של חנוכה ואחר כך מדליק של שבת. שאם ידליק של שבת בתחילה ייאסר עליו להדליק של חנוכה משום שקבל עליו את השבת)

לעומתו נראה את דעת הרמב"ן בחידושיו למסכת שבת וכה כתב:

מדאמרינן נר חנוכה ונר ביתו נר ביתו עדיף, משמע לי דאף להקדים מקדימין נר ביתו לנר חנוכה שכל התדיר והמשובח מחברו קודם לחברו, אבל ראיתי לבעל הלכות ז"ל שאמר והיכי דקא בעי לאדלוקי נר חנוכה ונר שבת ברישא מדליק דחנוכה והדר מדליק דשבת דאי אדליק דשבת ברישא איתסר ליה לאדלוקי דחנוכה משום דקבליה לשבת עליה, וכמה הוא רחוק זה הטעם... שאם הדליקו מבע"י מה קיבול שבת יש בכך הרי כדי שלא יהא טרוד בערב הוא עושה, א"כ הדליק נר של שבת לא ידליק נר אחרת, ואדרבה לא מפני שהוא שבת הוא מדליק אלא מפני שעדיין אינה שבת מדליק וכי גמר הדלקה קונה שביתה?

סכם לעצמך את המחלוקת על ידי הטבלה הבאה:

|  |  |  |  |
| --- | --- | --- | --- |
|  | מה מדליקין קודם | הסיבה לכך היא.. | התייחסתו לדעה האחרת |
| בעל הלכות גדולות |  |  |  |
| הרמב"ן |  |  |  |

בדוק בשולחן ערוך אורח חיים, סימן תרעט'. מה פסק השולחן ערוך?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

בירושלים, לפני כמאה שנים חי ופעל הרב יעקב חיים סופר זצ"ל. אחד מחיבוריו המוכרים ביותר הוא "כף החיים" – פירוש ודיון בשולחן ערוך. ספר הזהה מבחינת עניינו ל"משנה ברורה" המוכר לנו יותר. אחד מהמאפיינים החשובים של ספר זה, שמעבר להיותו ספר הלכתי הדן בכלים הלכתיים הוא נותן מקום לספרות ההלכתית-קבלית.

סביב הסוגיות שלנו – איזה מצוה עדיפה ומי מהם קודמת כותב הכף החיים:

וכן כתב בשער הכוונות (לרבנו האר"י הקדוש) – דנר שבת קודם. ונתן טעם בסוד. כי נר שבת עולה המלכות למעלה עד הכתר שלו ממש ונר חנוכה יורדים האורות אליה למטה במקומה. ומטעם זה נמי בעינן הדלקה נר חנוכה קודם. כי אם ידליק של שבת קודם – כבר עלתה. ומה תועלת באחרת?! אבל אם יעשו לה הכנה בהדלקת נר חנוכה וירדו בה האורות, אח"כ תעלה בנר שבת.

על אף המושגים הקבליים האמורים בדבריו – נסה להתייחס למילים "עולה" לעומת "יורד". על ידי נר שבת המציאות עולה למעלה ועל ידי נר חנוכה המציאות מוארת למטה.

מה משמעות דברים אלו להבנתך?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

לפניך טבלה מלא אותה (על אף שאולי היא פשוטה למידי...) ואולי מתוכה נסה לחזור לשאלה הקודמת:

|  |  |  |
| --- | --- | --- |
|  | נר שבת | נר חנוכה |
| כיצד מכונה נר זה בגמרא  |  |  |
| מי המדליק |  |  |
| היכן מדליקים אותו |  |  |
| מה מטרת ההדלקה |  |  |
| באיזה זמן ביממה מדליקין נר זה |  |  |

לאור טבלה זו – ולאור הלימוד שלנו עד כה - מה היחס בין השבת לחנוכה? כיצד הן מתכתבות אחת עם השניה?

כיצד אתה מבין את העובדה שכל סוגיות חנוכה מצויות במסכת שבת דווקא? האם עובדה זו מלמדת אותך על יחסי הגומלין בין השתיים?